། དཔྲལ་བར་
བཛྲ་ཧེ་རུ་ཀ་ཡབ་ཡུམ། རྣ་ལྟག་གཡས་སུ་རཏྣ་ཧེ་རུ་ཀ་ཡབ་ཡུམ། ལྟག་པར་པདྨ་ཧེ་རུ་ཀ་ཡབ་
ཡུམ། རྣ་ལྟག་གཡོན་དུ་ཀརྨ་ཧེ་རུ་ཀ་ཡབ་ཡུམ་གྱིས་དབུ་བརྒྱན། སློབ་དཔོན་གྱི་ཐུགས་ཀའི་ས་
བོན་གྱི་འོད༵་ཀྱིས་བསྐུལ་བས་དབང་གི་ལྷ་རྣམས་རྡོ་རྗེའི་སློབ་མའི་བ་སྤུའི་བུ་ག་རྣམས་སུ་
བསྟིམ། ཨོཾ་སུ་པྲ་ཏིཥྛ་བཛྲ་ཡེ་སྭཱ་ཧཱ། མེ་ཏོག་འཐོར། དེའི་ཚེ་སློབ་མ་ལྷ་ཡབ་ཡུམ་དུ་གསལ་བ་འཁྱུད་
པ་ལས་བྱུང་བའི་བདེ་བ་དང་བཅས་པའི་ཏིང་ངེ་འཛིན་ནི་བུམ་དབང་གི་ངོ་བོ་ཡིན་ནོ། །ཞེས་བརྡ་
སྤྲད། དེས་སྒྱུ་འཕྲུལ་དྲ་བ་ཕྱག་རྒྱ་གསལ་རྫོགས་ཀྱི་དཀྱིལ་འཁོར་ཆེན་པོར་བུམ་པའི་དབང་བསྐུར་
བ་ཐོབ། ལུས་རྩའི་དྲི་མ་དག །བསྐྱེད་པའི་རིམ་པ་བསྒོམ་པ་ལ་དབང་། ལུས་སྤྲུལ་སྐུར་སྨིན་
པར་བྱས།
སྐུ་རྡོ་རྗེ་ཕྱག་རྒྱ་ཟིལ་གནོན་གྱི་ས་བོན་དང་བག་ཆགས་རྒྱུད་ལ་བཞག་པར་བྱས་པ་
ཡིན་ནོ། །ཞེས་གོ་བ་བསྐྱེད། གཉིས་པའི་དོན་དུ། ཧོ ཀུནྡ་ཉི་ཟླའི་དཀྱིལ་འཁོར་དུ། །དྲེགས་པའི་ལྷ་
ཚོགས་དགོངས་སུ་གསོལ། །ངག་ལ་སྨིན་བྱེད་རྡོ་རྗེའི་གསུང༌། །གྲུབ་མཛད་དབང་བསྐུར་དེང་
165

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
སྩོལ་ཅིག །གསུམ། སློབ་དཔོན་འཇམ་དཔལ་ཕྱག་རྒྱ་ཟིལ་གནོན་དང་རང་སྣང་གི་ཡུམ་བེ་ཏཱ་ལཱིའི་
ཁ་སྦྱོར་གསུམ་གྱི་སྦྱོར་བས་གནས་བཞིར་བྱང་སེམས་ཕབ་པ་རྡོ་རྗེ་པདྨའི་ལམ་བརྒྱུད་མཁའ་
གསང་དུ་འདྲེས་པ་མཚམས་སྤྲིན་གཞོན་ནུའི་ཁ་དོག་ལྟ་བུ་མཐེབ་སྲིན་གྱིས་ཕབ་པ་ཐོད་པའི་
བདུད་རྩི་ལ་བསྲེས་པ་ཐོགས་ཏེ། ཨེ་མ་ཧོ༔ ཐབས་ཆེན་ཡབ་དང་ཤེས་རབ་ཡུམ། །ལྷན་ཅིག་
སྦྱར་བ་ཉི་ཟླ་འབར། །བྱང་ཆུབ་སེམས་ཀྱི་རང་བཞིན་མཆོག །སྣོད་བཅུད་དག་པས་དབང་
བསྐུར་རོ། །ཀྱེ་ཀ་ཧེ་དུན་ཡ་མ་རཱ་ཛ་བོ་དྷི་ཙིཏྟ་ཨ་བྷི་ཥིཉྩ་ཧཱུྃ། ཞེས་ཐོད་པ་མགྲིན་པར་གཏད། སླར་
ཧོཿ བཏུང་བ་རིན་ཆེན་འདི་ཡིས་ནི། །རྡོ་རྗེ་ཡི་ནི་ལུས་གྲུབ་པར། །བུ་ཁྱོད་ཀྱིས་ནི་ཤེས་
གྱིས་ལ། །ཡིད་ལས་བྱུང་བའི་ཆུ་འཐུང་ཞིག །ཅེས་དང་། སྔགས་གོང་མ་བཟླ་ཞིང༌། །ཐོད་པའི་བདུད་རྩི་སྦྱིན། སློབ་
མས། ཨ་ཧོཿམ་ཧཱ་སུ་ཁཾ། ཞེས་བརྗོད། དེ་ལྟར་བྱང་ཆུབ་སེམས་ལྕེ་ཐོག་ཏུ་བསྩལ་བ་མྱངས་པས་ཞུ་
ཡང༌།
ཡིང་ལས་བྱུང་
བདེ་ལྷན་སྐྱེས་ཐིག་ལེ་གསུམ་གྱི་ཡི་གེ་མངོན་དུ་བྱས་པ་ནི་གསང་དབང་གི་ངོ་བོ་ཡིན་ནོ། །ཞེས་བརྡ་
སྤྲད།
དེས་ཀུན་རྫོབ་བྱང་སེམས་དཀར་དམར་ཉི་ཟླའི་དཀྱིལ་འཁོར་དུ་གསང་བའི་དབང་བསྐུར་
166

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
12
བ་ཐོབ། ངག་རླུང་གི་དྲི་མ་དག །སྟོང་སྲོག་སྔགས་ཀྱི་རིམ་པ་རྣམས་བཟླ་བ་ལ་དབང་། ངག་
ལོངས་སྐུར་སྨིན་པར་བྱས། གསུང་རྡོ་རྗེ་རླུང་སྔགས་དབྱེར་མེད་ཨཱ་དི་ཀཱ་དིའི་ངོ་བོར་དག་པའི་ས་
བོན་དང་བག་ཆགས་རྒྱུད་ལ་བཞག་པར་བྱས་པ་ཡིན་ནོ། །ཞེས་གོ་བ་བསྐྱེད། གསུམ་པའི་དོན། ཧོཿ བྷ་ག་
གསང་བའི་དཀྱིལ་འཁོར་ན། །མཉམ་པའི་རྒྱལ་པོ་དགོངས་སུ་གསོལ། །ཡིད་ལ་སྨིན་བྱེད་རྡོ་
རྗེའི་ཐུགས། །གྲུབ་མཛད་དབང་བསྐུར་དེང་སྩོལ་ཅིག །གསུམ། སློབ་དཔོན་ཟིལ་གནོན་དུ་
གསལ་བའི་སྦྱོར་ཡུམ་ལས་སྦྱོར་ཡུམ་གཉིས་པ་སྤྲོས། སློབ་མ་ཟིལ་གནོན་ཡབ་རྐྱང་དུ་གསལ་
བའི་བརླ་གཡོན་པའི་སྟེང་ནས་འཁྱུད་ཅིང་སྦྱར་བས་བདེ་སྟོང་གི་ཉམས་སྐྱེས་པར་བསམ། སློབ་དཔོན་
གྱིས་ཤེས་རབ་མའི་ཙཀ་ལི་གཏད། ཨེ་མ་ཧོཿངོ་མཚར་རྨད་ཀྱི་ཆོས། །འདོད་ཆགས་ཀྱིས་ནི་འདོད་ཆགས་
སྦྱོང༌། །ཕྱག་རྒྱ་གསང་བའི་སྒྲུབ་བདེ་མོ། །སྦྱིན་གྱི་ཐབས་ལྡན་ལོངས་སྤྱོད་ཅིག །ཀྱེ་ཀ་ཧེ་དུན་
པྲཛྙཱ་ཛྙཱ་ན་ཨ་བྷི་ཥིཉྩ་ཧཱུྃ། སླར་མེ་ལོང་བསྟན་ལ། ཨེ་མ་ཧོཿ སྣང་བ་མེད་ལ་སྣང་བ་མཆོག །སྟོང་པའི་
དབྱིངས་སུ་སྣང་བ་ཤར། །སྣང་སྟོང་དབྱེར་མེད་རིག་པའི་མཆོག །བསྟེན་ན་སྤྲོས་བྲལ་བདེ་སྟོང་
167

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
འབར། །ཞེས་སྔགས་གོང་མ་བརྗོད། དེ་ལྟར་སྣང་སྟོང་ཟུང་འཇུག་གི་རིག་མ་ལ་འཁྱུད་སྦྱོར་སྙོམས་འཇུག་
གི་རོལ་པ་བསྟན་ཅིང་བྱང་སེམས་འཕོ་མེད་དུ་བཅིངས་པས། ལུས་ཐམས་ཅད་བདེ་བས་གང་
བདེ་སྟོང་ཟུང་
ཞིང་བདེ་བའི་ངོ་བོ་སྟོང་པ་ཉིད་དུ་ཤར་བ་སྟོང་པའི་རང་རྩལ་བདེ་བར་འབར་སྟེ།
འཇུག་རྗེས་ཆགས་དཔེའི་ཡེ་ཤེས་མངོན་དུ་བྱས་པ་ནི་ཤེར་དབང་གི་ངོ་བོ་ཡིན་ནོ། །ཞེས་བརྡ་
སྤྲད། དེས་གསང་བ་བྷ་ག་ཆོས་ཐམས་ཅད་ཀྱི་འབྱུང་གནས་ཨེའི་དཀྱིལ་འཁོར་ཆེན་པོར་ཤེས་རབ་
འི་ཡེ་ཤེས་མངོན་དུ་བྱས་པ་ནི་ཤེར་དབང་གི་ངོ་བོ་ཡིན་ནོ།
ཡེ་ཤེས་ཀྱི་དབང་བསྐུར་བ་ཐོབ། ཡིད་ཐིག་ལེའི་དྲི་མ་དག །སྣང་སྟོང་ཤེས་རིག་གི་འཁྱུད་སྦྱོར་
བདེ་སྟོང་ཉམས་སུ་བླང་བ་ལ་དབང་། ཡིད་ཆོས་སྐུར་སྨིན་པར་བྱས། ཐུགས་རྡོ་རྗེ་བདེ་སྟོང་ཟག་
མེད་ལྷན་སྐྱེས་བདེ་བ་ཆེན་པོའི་ས་བོན་དང་བག་ཆགས་རྒྱུད་ལ་བཞག་པར་བྱས་པ་ཡིན་ནོ། །བཞི་
པའི་དོན་དུ། ཧོཿ འགྱུར་མེད་བདེ་ཆེན་དཀྱིལ་འཁོར་ན། །རིག་པའི་རྒྱལ་པོ་དགོངས་སུ་
གསོལ། །སྒོ་གསུམ་སྨིན་བྱེད་རྡོ་རྗེ་གསུམ། །གྲུབ་མཛད་དབང་བསྐུར་དེང་སྩོལ་
ཅིག །གསུམ། ལྕགས་སྡིག་ལུས་པོ་མཐིང་ནག་གྲུ་གསུམ་ལས་བྱུང་བ། རྩ་རྒྱུད་སྡིག་པ་སྙིང་
168

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
12
འཛིང་གི་ལེའུ་བཅུ་པར། ཨེ་ཉིད་སྟོང་པ་ཆོས་འབྱུང་ཞིང༌། །མ་སྐྱེས་སྐྱེ་འགག་མེད་པ་ལ། །རྒྱུ་
ལ་པ་ཆེན་པོའི་ས
།ཞེས་པའི་དོན་ཡིན
རྐྱེན་སྔགས་ལས་མ་སྐྱེས་པར། །རོལ་པ་ཆེན་པོའི་སྐུ་རུ་གསལ། །ཞེས་པའི་དོན་ཡིན་
ལ། དེའང་ཨེ་ཉིད་ཅེས་པ་ཆོས་ཐམས་ཅད་ཀྱི་ངོ་བོ་སྤྲོས་པའི་མཐའ་དང་བྲལ་བ་རང་བཞིན་སྟོང་
པ་ཆེན་པོ་སྟེ།
དེ་ནི་ཆོས་འབྱུང་ཞེས་པ་འཁོར་འདས་གཉིས་བསྡུས་ཀྱི་ཆོས་དང་ཆོས་ཅན་ཐམས་
ས་འབྱུང་ཞེས་པ་འཁར་འདས་གཉས་ང
ཅད་ངོ་བོ་སྟོང་པ་དེ་ལས་མདངས་ཅིར་ཡང་འཆར་ཞིང་འབྱུང་བ་ཟིལ་གནོན་ལྷ་སྐུར་གདོད་ནས་
གྲུབ་པ། དེ་དག་ཀྱང་གཞན་ལོགས་ཤིག་ནས་བཙལ་དུ་མེད་པ་རང་གི་སེམས་ཉིད་སྤྲོས་བྲལ་
བསམ་བརྗོད་ལས་འདས་པ་འདི་ཉིད་ཡིན་ལ། ཟིལ་གནོན་བསྐྱེད་སྒོམ་ཡང་སྔར་མེད་གསར་
ཟལ་གནན་བསྐྱད་སྒམ་ཡང་སྔ་
བསྐྲུན་མིན་པར་རིག་བཟོ་དང་བྲལ་བ་འདི་ནི་གདོད་མ་ནས་མ་སྐྱེས་པ་རང་བཞིན་ལྷུན་གྲུབ། སྐྱེ་
འགག་མེད་པ་ལ་ཞེས་དེ་ལྟ་བུའི་རང་སེམས་ལྷར་གདོད་ནས་གྲུབ་པ་དེ་ནི་སླར་བཅོས་མའི་རྐྱེན་
གྱིས་སྐྱེ་བ་དང་འགག་པ་འདུས་བྱས་ཀྱི་མཚན་ཉིད་མེད་པ་དེས་ན་རྒྱུ་འདི་ལས་ལྷ་བསྐྱེད་ཅེས་པ་
དང༌། རྐྱེན་འདི་ལྟ་བུས་བསྐྱེད་ཅེས་པའི་སྔགས་ཚིག་གི་སྤྲོས་བཅས་ལས་མ་སྐྱེས་པར་ལྷུན་གྲུབ་
169

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
རང་གསལ་དུ་རྫོགས་པ་ཡིན་ལ། ཀུན་རྫོབ་ཏུ་རྩབ་རྩུབ་ནི་དོན་དམ་པར་མེད་པར་ཐག་ཆོད་
པས་ན། རོལ་པ་ཆེན་པོའི་སྐུ་རུ་གསལ། ཞེས་པས། རང་སེམས་སྐྱེ་འགག་གནས་གསུམ་
མཚན་འཛིན་རྟག་ཆད་ཀྱི་མཐའ་ཐམས་ཅད་དང་བྲལ་བ། སྟོང་པ་ལ་སྟོང་པར་རོལ། གསལ་བ་
ལ་གསལ་བར་རོལ། འཛིན་མེད་ལ་འཛིན་མེད་དུ་རོལ། ཆོས་ཉིད་ལ་ཆོས་ཉིད་དུ་རོལ་པ་
སོགས་མཐའ་ཡས་པའི་ཚིག་དོན་མང་ཡང་། རོལ་པ་ཆེན་པོའི་སྐུ་ཞེས་རང་སེམས་ལྷ་ཡིིན་པ་ལ་
ཡིན་པར་ངོ་ཤེས་པ་དེ་ལ་དེར་འཛིན་མེད་པར་རབ་བབ་རང་གཤིས་སུ་ཟིལ་གནོན་གྱི་སྐུར་
རྫོགས་པ། ལྷ་དང་རང་སེམས་ཐ་དད་དུ་འཛིན་པའི་མཆོག་དམན་གྱི་རྟོག་པས་མ་བསླད་
པ། འདི་ནི་ཕྱག་རྒྱ་ཆེན་པོ་ཟིལ་གྱིས་གནོན་པ་ཞེས་པ་དོན་དམ་སྤྲོས་བྲལ་གྱི་ལྷ་ཡིན་པས་ངོ་
ཤེས་པར་བྱོས་ཤིག
།དེ་ལྟར་བཅོས་མིན་དུ་རྟོགས་པ་ལ་ལྟ་བ་རྒྱབ་ཀྱི་ལྷ་ཞེས་སམ། འབྲོས་
པའི་རི་ཞེས་བྱ། དེའི་གསལ་སྣང་དང་ལྷའི་ང་རྒྱལ་དང་མ་བྲལ་བར་བྱ་བ་ལ་གཉེན་པོ་སྟོབས་ཀྱི་
ལྷ་ཞེས་སམ། རྟེན་པའི་མཁར་ཞེས་བྱ། དེའི་རང་རྩལ་སྣ་ཚོགས་སུ་ཤར་བ་དྲེགས་པ་ཅན་བྲན་
170

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
12
དུ་བཀོལ་བ་ནི་མངགས་པ་ལས་ཀྱི་ལྷ་ཞེས་སམ། དྲངས་པའི་དམག་ཅེས་བྱ། དེའི་གྲོགས་རྟེན་
འབྲེལ་རྫས་ཀྱི་རིམ་པ་ཕུར་ཐུན་མཚོན་ཆ་སོགས་ལ་ནི་བརྡེག་པའི་མཚོན་ཞེས་བྱ་སྟེ། དེ་བཞི་ལ་
གལ་པོ་ཆེ་བཞི་དང་ལྡན་ཞེས་ཐ་སྙད་དུ་མཛད་དོ། །གཞན་ཡང་གཤིན་རྗེའི་གཤེད་དང་ཕྱག་རྒྱ་
ཟིལ་གནོན་སོགས་ཀྱི་མཚན་སྦྱར་བཤད་ངོ་སྤྲོད་ཀྱང་ཟླ་གསང་གི་རྒྱུད་རྣམས་སུ་མང་དུ་གསུངས་
ཏེ། ཇི་སྐད་དུ། གཤིན་ནི་སྐྱེ་བ་མེད་པ་སྟེ། །རྗེ་ནི་འགག་པ་མེད་པའི་དོན། །གཤེད་ཅེས་བྱ་བ་
མཐའ་གཉིས་བྲལ། །དེ་ཕྱིར་གཤིན་རྗེ་ཚེ་བདག་ཡིན། །ཞེས་སོགས་གསུངས་པའང་གོ་ཞིང་
རིག་པར་བྱའོ། །ཞེས་ཚིག་ཙམ་གྱི་དབང་བསྐུར་རོ། །དེ་ལྟར་ཚིག་ཙམ་གྱིས་ངོ་སྤྲད་པས་སྤྲོས་
བྲལ་ལྷན་སྐྱེས་ཟུང་འཇུག་དོན་གྱི་ཡེ་ཤེས་མངོན་སུམ་དུ་ཉམས་སུ་མྱོང་བ་ནི་དབང་བཞི་པའི་ངོོ་བོ་
ཡིན་ནོ། །ཞེས་བརྡ་སྤྲད། དེས་དོན་དམ་བློ་འདས་དབྱིངས་རིག་ཟུང་འཇུག་འགྱུར་བ་མེད་པའི་
དཀྱིལ་འཁོར་ཆེན་པོར་དབང་བཞི་པ་ཐོབ། སྒོ་གསུམ་དེར་འཛིན་གྱི་དྲི་མ་དག །ཕྱག་རྒྱ་ཆེན་པོ་
ཟིལ་གྱིས་གནོན་པ་ཟུང་འཇུག་གི་རྣལ་འབྱོར་བསམ་གྱིས་མི་ཁྱབ་པ་སྒོམ་པའི་རིམ་པ་བསྒོམ་པ་
171

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
ལ་དབང༌། སྒོ་གསུམ་རྡོ་རྗེ་གསུམ་གྱི་རང་བཞིན་བདེ་བ་ཆེན་པོའི་ཆོས་སྐུའི་ངོ་བོ་ཉིད་ཀྱི་སྐུར་
སྨིན་པར་བྱས། ཡེ་ཤེས་རྡོ་རྗེ་སྤྲོས་བྲལ་ཟབ་ཞི་གཉིས་མེད་འོད་གསལ་དོན་དམ་ཆེན་པོའི་ས་
བོན་དང་བག་ཆགས་རྒྱུད་ལ་བཞག་པར་བྱས་པ་ཡིན་ནོ། །ཞེས་གོ་བ་སྦྱིན། དེ་ནས་ལུགས་འདིའི་ཁྱད་ཆོས་སྦྱོར་སྒྲོལ་
དང་ཚེ་དང་བཾ་གྱི་དབང་བཞི་གསུངས་པ་ལས། སྦྱོར་དབང་ནི་གསུམ་པ་དང༌། སྒྲོལ་དབང་ནི་ཕྲིན་ལས་ཀྱི་དབང་གི་དུས་སུ་སོང་ལ། འདིར་རྣལ་
འབྱོར་པའི་བར་ཆད་ཞི་བར་བྱ་བའི་ཕྱིར། རྡོ་རྗེ་ཚེའི་དབང་ནི། ཧོ བཀྲ་ཤིས་དངོས་གྲུབ་བུམ་པ་རུ། །མི་འགྱུར་
བརྟན་པའི་ཚེ་བསྐྱིལ་ནས། །རང་རྟགས་ཚེ་ཡི་དབང་བསྐུར་བས། །འཆི་མེད་བརྟན་པའི་དབང་
ཐོབ་ཤོག །ཨེ་ཀ་ཧེ་དུན་ཡ་མ་རཱ་ཛ་ཨཱ་ཡུཛྙཱན་ཨ་བྷི་ཥིཉྩ་ཧཱུྃ། ཞེས་བསྐུར་ལ། འདིར་ཚེ་གཏོར་སོགས་ལོགས་སུ་མི་
དགོས་ཏེ་ཟིལ་གནོན་ཉིད་ཚེའི་བདག་པོ་ཡིན་པས་གཙོ་བུམ་གྱིས་དབང་བསྐུར་ཞིང་བུམ་ཆུ་དང་ཐོད་ཆང་སོགས་སྦྱིན། བཾ་ཆེན་དབང་ནི། ཨེ་མ་
ཧོཿ སྔགས་འཆང་བརྟུལ་ཞུགས་སྔགས་བྱིན་བསྐྱེད་པ་དང༌། །ལྷ་དང་སྲུང་མ་བརྟན་པའི་དམ་
ཚིག་མཆོག །བཾ་ཆེན་རོལ་ལ་རྟོག་མེད་མཉམ་པར་རོལ། །བདེ་ཆེན་མཉམ་ཉིད་རྡོ་རྗེ་འཛིན་ཐོབ་
ཤོག །ཀྱེ་ཀ་ཧེ་དུན་ཡ་མ་རཱ་ཛ་མ་ཧཱ་ཏི་ར་ཨ་དྷི་པ་ཏི་སིདྡྷི་ཧོཿ ཞེས་བཾ་ཆེན་ལག་ཏུ་གཏད་ཅིང་ཁར་སྦྱིན་རཀྟ་བླུད་
172

ཀུན་མཁྱེན་རིག་འཛིན་ཆོས་ཀྱི་གྲགས་པའི་གསུང་འབུམ།
12
དོ། །དེ་ལྟར་རྡོ་རྗེ་ཚེའི་དབང་བསྐུར་བས་དུས་མིན་འཆི་བ་ལས་བཟློག་ཅིང་ཚེའི་རིག་འཛིན་
འགྲུབ།
བཾ་ཆེན་གསང་བའི་དབང་བསྐུར་བས་གཙང་དམེ་གཉིས་འཛིན་རྟོག་པ་འཇོམས་ཤིང་ལྷ་
དང་དྲེགས་པ་འདུ་ཞིང་མཉེས་ལ་དམ་རྫས་དངོས་གྲུབ་ཆེན་པོ་ཐོབ་པར་བྱེད་པའོ། །ཞེས་གོ་བ་
སྦྱིན། བཾ་ཆེན་གསང་བའི་དབང་འདི་ལ་བརྟེན་ནས་གཤིན་རྗེ་ཚེ་བདག་གི་དབང་བསྐུར་བ་ཆེན་གསང་བའི་དབང་ཞེས་སྒོས་མིང་སྤྱི་ལ་འདོགས་པའི་ཐ་
སྙད་ཀྱང་གནུབས་ཆེན་པོ་སོགས་ཀྱིས་མཛད་དོ། །དེ་ལྟར་དབང་བསྐུར་བས་སྔར་བསྒྲགས་པའི་དམ་ཚིག་དང་སྡོམ་པ་སྤྱི་དང་བྱེ་བྲག་གི་ཁྱད་པར་
རྣམས་དང་། གཙོ་བོར་བླ་མ་དང་ལྷ་སྲོག་ལ་བབ་ཀྱང་མི་གཏང༌། སྐུའི་དམ་ཚིག་བསྐྱེད་རིམ་ལྷའི་ང་རྒྱལ་དང་མི་འབྲལ། གསུང་གི་དམ་ཚིག་ངག་དྲག་
པོའི་སྔགས་བཟླ་བ་དང་མི་འབྲལ། ཐུགས་ཀྱི་དམ་ཚིག་སེམས་གདོད་ནས་ལྷར་གྲུབ་པ་ཆོས་ཉིད་ཟབ་མོའི་ལྟ་བའི་གདེང་དང་མི་འབྲལ། སྤྱོད་ལམ་
ཐམས་ཅད་དུ་སེམས་ཅན་གྱི་དོན་ལས་མི་འགལ་བར་སྤྱོད་པ་རྣམས་ནི་ཁྱད་པར་དགོས་པའི་དམ་ཚིག་ལྔ་ཡིན་པས། སྲོག་ལ་བབ་ཀྱང་མི་གཏང་སྙམ་
པས། གཙོ་བོས་ཇི་ལྟར་སོགས་བརྗོད། གཏང་རག་གི་མཎྜལ་དབུལ། ཚོགས་ལ་རོལ་ཞིང་ལྷག་མ་བསྡུས་ལ་བཏང༌། བླ་མས་བསྐུལ་
ནས་ཤིས་བརྗོད་ཀྱི་བར་ཕྲིན་ལས་སྙིང་པོ་བསྡུས་པའི་མཇུག་རྫོགས་པར་བྱ། ལས་ཀྱི་རྗེས་མི་མངོན་པར་བསྡུའོ། །དབང་ཆོག་མུ་ཏིག་ཕྲེང་བ་ཐོབ་ན་
དབང་འདི་ཉིད་མ་ཐོབ་ཀྱང་ཆད་པའི་སྐྱོན་མི་འབྱུང་ལ། འདི་ཉིད་ཐོབ་ཀྱང་མུ་ཏིག་ཕྲེང་བ་མ་ཐོབ་ན་འདིས་དེའི་གོ་མི་ཆོད་ལ། བསྙེན་སྒྲུབ་ལས་སྦྱོར་
173

འབྲི་གུང་ཕྱོགས་བཅུའི་མུན་སེལ་དཔེ་ཚོགས།
སོགས་ནི་བྱར་རུང་བ་ཡིན་ནོ། །དེ་ལྟར་གཤིན་རྗེའི་གཤེད་ཚེ་བདག་ལྕགས་སྡིག་ནག་པོ་གནམ་ཐོག་མེའི་ཆོས་སྡེ་ཆེན་པོའི་དབང་བསྐུར་མདོར་
བསྡུས་འདིའང༌། དབང་ཆོག་མུ་ཏིག་ཕྲེང་བ་མ་གྲུབ་པའི་ཚེ་ལྟ་བུར་འཁྱེར་བདེ་ལག་ལེན་དུ་བྱ་བའི་སླད་དུ་འོན་རིན་ཆེན་བྲག་གི་གདན་ས་བ་མངའ་
རིས་དགེ་སློང་དཀོན་མཆོག་ལྷུན་གྲུབ་ཀྱིས་ནན་གྱིས་བསྐུལ་བའི་ངོར། འབྲི་གུང་པ་དུས་མཐའི་སྔགས་འཆང་ལམ་འདི་འཛིན་པ་ཤཱཀྱའི་སྲས་པོ་དགེ་
སློང་ཆོས་ཀྱི་གྲགས་པས། ལྕགས་ཁམས་ཡོས་བུ་ལོ་སྣྲོན་གྱིས་ཉ་བའི་དམར་པོའི་བཟང་པོ་